Dodoe Mi Hyɛli Nyɛɛ Dodoe Ko Se Kɛ Ya Yesu Ngɔ | Yesu Si Himi Ngɛ Zugba a Nɔ\nKANE NGƐ Alur Amharic Arabic Armenian Aymara Azerbaijani Azerbaijani (Cyrillic) Bicol Bulgarian Cambodian Catalan Cebuano Chichewa Chitonga Chitumbuka Cibemba Croatian Dangme Danish Dutch Efik English Estonian Ewe Fijian Fon French Ga Georgian German Greek Guarani Gujarati Gun Haitian Creole Hebrew Hiligaynon Hungarian Igbo Iloko Indonesian Isoko Italian Japanese Jula Kabiye Kazakh Kikaonde Kikongo Kikuyu Kiluba Kinyarwanda Kirghiz Kiribati Kirundi Kisonge Kongo Korean Lingala Luganda Luo Macedonian Macua Malagasy Malay Maltese Mauritian Creole Maya Moore Myanmar Nigeria Pidgin Norwegian Oromo Ossetian Otetela Pangasinan Papiamento (Curaçao) Persian Polish Portuguese Quechua (Cuzco) Romanian Russian Samoan Sango Sena Sepedi Serbian Serbian (Roman) Seychelles Creole Shona Silozi Sinhala Slovenian Solomon Islands Pidgin Spania Sranantongo Swahili Swahili (Congo) Swedish Tagalog Tahitian Tajiki Tatar Thai Tigrinya Tshiluba Turkish Turkmen Tuvaluan Twi Tzotzil Ukrainian Umbundu Uruund Uzbek Vietnamese Wallisian Waray-Waray\nDodoe Mi Hyɛli Komɛ Ya Slaa Yesu\nDODOE MI HYƐLI NYƐƐ “DODOE” KO SE KƐ YA YERUSALEM, NƐ LƆ Ɔ SE Ɔ, A YA YESU NGƆ\nNyumu komɛ je Beleku kɛ ba. A ji dodoe mi hyɛli nɛ a kaseɔ dodoehi a he ní, nɛ a tsɔɔ kaa ke a na he nɛ dodoe ko ngɛ ɔ, a nyɛɛ nɛ a tsɔɔ bɔ nɛ nɔ ko si himi ma ji ha. (Yesaya 47:13) Benɛ a fɔ Yesu ngɛ Betlehem ɔ, nyumu nɛ ɔmɛ na “dodoe” ko. Enɛ ɔ he ɔ, a hia blɔ gagaa kɛ nyɛɛ dodoe ɔ se. A ya na dodoe ɔ ngɛ Yerusalem, se pi Betlehem.\nBenɛ a ya su ɔ, a bi ke: “Bimwɔyo ɔ nɛ a fɔ nɛ e ba ye Yuda bi ɔmɛ a nɔ matsɛ ɔ, jije e ngɛ? Wa na e dodoe ngɛ beleku, nɛ wa ba, konɛ wa ba ja lɛ.”​​—Mateo 2:1, 2.\nBenɛ matsɛ Herode nu nɔ́ nɛ ɔ, e mi mi fu wawɛɛ. Lɔ ɔ he ɔ, e tsɛ osɔfo nikɔtɔma amɛ kɛ jami hɛ mi nyɛɛli ɔmɛ, nɛ e bi mɛ he nɛ a ma fɔ Kristo ɔ ngɛ. A da Ngmami ɔ nɔ kɛ ha lɛ heto ke: “Ngɛ Betlehem.” (Mateo 2:5; Mika 5:2) Benɛ Herode nu nɔ́ nɛ ɔ, e tsɛ dodoe mi hyɛli ɔmɛ zaa nɛ e de mɛ ke: “Nyɛɛ ya nɛ nyɛ ya hla bimwɔyo ɔ fitsofitso. Ke nyɛ na lɛ ɔ, nyɛ ba de mi, konɛ imi hu ma ya nɛ ma ya ja lɛ.” (Mateo 2:8) Se ngɛ anɔkuale mi ɔ, Herode ngɛ hlae nɛ e maa gbe jokuɛyo ɔ!\nBenɛ dodoe mi hyɛli ɔmɛ je Herode ngɔ ɔ, nyakpɛ nɔ́ ko ba. “Dodoe” ɔ nɛ a na benɛ a ngɛ Beleku ɔ bɔni nyɛɛmi. Enɛ ɔ tsɔɔ kaa dodoe nɛ ɔ pi dodoe gu ko kɛkɛ. E ji dodoe nɛ nɔ ko je blɔ kɛ ngɛ mɛ blɔ tsɔɔe. Dodoe mi hyɛli ɔmɛ nyɛɛ dodoe ɔ se hluu kɛ ya si benɛ dodoe ɔ ya da we nɛ Yosef kɛ Maria kɛ a bi ɔ ngɛ mi ɔ yi mi.\nBenɛ dodoe mi hyɛli ɔmɛ a sɛ we ɔ mi ɔ, a na Maria kɛ e bi Yesu. Kɛkɛ nɛ a kpla si nɛ a ja Yesu. Nɛ a ke lɛ sika tsu, mimɛ, kɛ mire. Benɛ a pee a juɛmi kaa a maa kpale kɛ ya Herode ngɔ ɔ, Mawu bɔ mɛ kɔkɔ ngɛ nlami mi kaa a ko ya. Lɔ ɔ he ɔ, a gu he kpa kɛ ho a ma mi ya.\nMɛnɔ nɛ o susu kaa e kɛ “dodoe” ɔ tsɔɔ dodoe mi hyɛli ɔmɛ blɔ ɔ? Mo kai kaa dodoe ɔ se nɛ a nyɛɛ ɔ kɛ mɛ yɛ Yesu ngɔ tɛɛ ngɛ Betlehem. Mohu ɔ, e kɛ mɛ ya Yerusalem kekle ngɛ Matsɛ Herode nɛ e ngɛ hlae nɛ e maa gbe Yesu ɔ ngɔ. Ke pi nɛ Mawu ngɔ e he kɛ wo sane ɔ mi nɛ e de dodoe mi hyɛli ɔmɛ kaa a ko ya de Herode he nɛ Yesu ngɛ ɔ, jinɛ e ko gbe lɛ niinɛ. E ngɛ heii kaa Mawu he nyɛlɔ nɛ ji Satan, nɛ́ e suɔ kaa e maa gbe Yesu ɔ lɛ e kɛ dodoe ɔ tsu ní ɔ nɛ.\nMɛni blɔ nɔ wa gu kɛ le kaa “dodoe” ɔ nɛ dodoe mi hyɛli ɔmɛ na a pi dodoe gu ko kɛkɛ?\nJije dodoe mi hyɛli ɔmɛ ya na Yesu ngɛ?\nMɛni he je nɛ wa ma nyɛ ma de ke Satan lɛ tsɔɔ dodoe mi hyɛli ɔmɛ blɔ ɔ?